Hisense

Hisense (海信) er et multinasjonalt selskap for elektronikkproduksjon. Det er hjemmehørende i Folkerepublikken Kina med hovedkvarter i Qingdao i provinsen Shandong, der det hadde sin spede begynnelse i 1969. 

Hisensegruppen er børsnotert med to selskaper, Hisense Electric Co Ltd, ved Shanghaibørsen, og Hisense Kelon Electrical Holdings Co Ltd, notert i Shenzhenbørsen. Dessuten har den et høyt antall datterselskaper. 

Hisense har (2009) produksjonssteder i Guangdong, Guizhou, Huzhou, Jiangsu,  Liaoning, Linyi, Shandong, Sichuan, Yangzhou, Yingkou, Xinjiang, Zibo og Beijing, og utenlands i Ungarn, Sør-Afrika, Egypt, Algerie og Frankrike. 

Hisense selger produkter under fem varemerker: Sitt eget navn, Kelon, SAVOR, Ronshen og Hisense-Hitachi. Selskapet selger også noen produkter under andre selskapers varemerker, som for eksempel under Carrefours Produits libres eller HP.

Referanser 

Kinesiske industriselskaper
Qingdao
Selskaper etablert i 1969
1969 i Kina